title: Odluka Komisije od 29. kolovoza 2011. o osnivanju stručne skupine za tržište platnih sustava

text:
01/Sv. 16             HR                                  Službeni list Europske unije                                                     283
32011D0830(01)
30.8.2011.                                           SLUŽBENI LIST EUROPSKE UNIJE                                                     C 253/3
                                                            ODLUKA KOMISIJE
                                                           od 29. kolovoza 2011.
                                        o osnivanju stručne skupine za tržište platnih sustava
                                                               (2011/C 253/04)
EUROPSKA KOMISIJA,                                                          (7)     Trebalo bi predvidjeti pravila o objavi informacija od
                                                                                strane članova skupine, ne dovodeći u pitanje propise o
                                                                                sigurnosti priložene Poslovniku Komisije Odlukom
uzimajući u obzir Ugovor o funkcioniranju Europske unije,                           2001/844/EZ, EZUČ, Euratom (2).
budući da:                                                                  (8)     Uredba (EZ) br. 45/2001 Europskog parlamenta i Vijeća
                                                                                od 18. prosinca 2000. o zaštiti osoba u vezi s obradom
                                                                                osobnih podataka u institucijama i tijelima Zajednice i
(1)     Jedan od glavnih ciljeva Unije je osigurati pravilno funk
                                                                                slobodnome kretanju takvih podataka (3) uređuje obradu
        cioniranje unutarnjeg tržišta, kojeg su usluge platnog
                                                                                osobnih podataka koja se provodi u okviru skupine.
        prometa bitan dio. U kontekstu brzih inovacija i tehnolo
        škog napretka, važno je za unutarnje tržište imati zdrave,
        jednostavne za korištenje, učinkovite i sigurne platne              (9)     Odluku Komisije 2009/72/EZ od 15. prosinca 2008. o
        sustave, u korist davatelja usluga i korisnika podjednako.                  osnivanju stručne skupine za tržište platnih sustava
                                                                                trebalo bi staviti izvan snage.
(2)     U skladu s načelima bolje regulacije, Komisija pridaje
        veliku važnost primjerenom savjetovanju s relevantnim               (10)    Primjereno je odrediti razdoblje primjene ove Odluke.
        dionicima, posebno pružateljima usluga platnog                              Komisija će pravovremeno razmotriti svrhovitost produ
        prometa i korisnicima, uključujući potrošače i druge                        ljenja,
        predstavnike civilnog društva, u razvoju politike o
        platnim sustavima. U tu svrhu, Komisija može zatražiti
        ekspertizu stručnjaka u savjetodavnom tijelu.                       ODLUČILA JE:
(3)     Skupina stručnjaka u području platnih sustava stoga je                                              Članak 1.
        osnovana Odlukom Komisije 2009/72/EZ (1).
                                                                                Predmet
                                                                            Osniva se stručna skupina za tržište platnih sustava (dalje u
(4)     Kao što je navedeno u Bijeloj knjizi o politici financijskih
                                                                            tekstu: „Skupina”).
        usluga 2005. – 2010., Komisija pridaje veliku važnost
        odgovarajućem zastupanju stajališta korisnika tijekom
        razvoja i provedbe politike. Stoga bi skupina trebala                                               Članak 2.
        omogućiti da su stajališta relevantnih zainteresiranih
        strana primjereno zastupana. Komisija smatra da trenutni                                             Zadaća
        sastav skupine ne odražava dovoljno stajališta korisnika,
        posebno potrošača. Određivanje skupine se stoga prei               Zadaća je Skupine:
        načuje kako bi se postigla bolja ravnoteža zastupljenosti
        između pružatelja usluga platnog prometa i korisnika te             1. pomagati Komisiji u pripremi zakonodavnih akata ili politi
        povećao broj članova koji zastupaju potrošače.                          čkih inicijativa o platnim sustavima, uključujući pitanja spre
                                                                                čavanja prijevara koja se odnose na industriju platnog
                                                                                prometa i korisnike;
(5)     Skupina bi se trebala sastojati od pojedinaca s traženom
        stručnošću u području platnih sustava. Trebala bi se,
        međutim, ograničiti na predstavnike privatnih dionika,              2. pružati uvid o praktičnoj provedbi te politike;
        budući da državna tijela i središnje banke imaju vlastitu
        savjetodavnu skupinu u području platnih sustava.
                                                                            3. razmjenjivati stajališta o najnovijim najboljim praksama i
                                                                                osigurati praćenje potencijalnih pitanja koja izazivaju zabri
(6)     Skupina bi trebala pomagati Komisiji u pripremi i                       nutost za tržište.
        provedbi politike o platnim sustavima.
                                                                            (2) SL L 317, 3.12.2001., str. 1.
(1) SL L 24, 28.1.2009., str. 15.                                           (3) SL L 8, 12.1.2001., str. 1.
 ---pagebreak--- 284                   HR                               Službeni list Europske unije                                               01/Sv. 16
                             Članak 3.                                   7.     Članovi koji više ne mogu učinkovito doprinijeti raspra
                                                                         vama Skupine, koji daju ostavku ili koji ne ispunjavaju uvjete iz
                           Savjetovanje                                  stavka 2. ovog članka ili članka 339. Ugovora, mogu biti zami
Komisija se može savjetovati sa Skupinom o bilo kojem pitanju            jenjeni, za ostatak svog mandata, s članovima koje imenuje
u vezi platnih sustava, uključujući pitanja sprečavanja prijevara        Komisija. Komisija može koristiti Popis za imenovanje zamjena.
koja se odnose na industriju platnog prometa i korisnike.
                                                                         8.     Članovi imenovani u osobnom svojstvu djeluju samo
                                                                         stalno i u javnom interesu.
                             Članak 4.
                     Članstvo - imenovanje
                                                                         9.     Imena pojedinaca koji zastupaju interes ili koji su imeno
1.     Skupina se sastoji od najviše 40 članova.                         vani u osobnom svojstvu objavljuju se u Registru stručnih
                                                                         skupina Komisije i drugih sličnih subjekata.
2.     Članove imenuje Komisija iz redova stručnjaka s kompe
tencijom u područjima iz članka 2. stavka 1., a koji su se               10.      Osobni se podaci prikupljaju, obrađuju i objavljuju u
odazvali pozivnom natječaju. Članovi su ili pojedinci s akadem          skladu s Uredbom (EZ) br. 45/2001.
skim obrazovanjem ili priznatom stručnošću u područjima iz
članka 2. stavka 1. ili predstavljaju jedno od sljedećeg:
                                                                                Članak 5.
(a) industriju usluga platnog prometa, uključujući trgovačka                                        Djelovanje
     društva, predstavnike njihovih zaposlenika i udruženja;             1.     Skupinom predsjedava predstavnik Komisije.
(b) korisnike platnog prometa, uključujući trgovačka društva,            2.     U dogovoru s Komisijom, mogu se osnovati podskupine
     udruženja i potrošače;                                              za razmatranje pojedinih pitanja na temelju formalnog okvira
                                                                         kojeg je uspostavila Skupina; takve se podskupine raspuštaju
                                                                         kada dovrše svoje zadatke.
(c) privatna tijela koja su usko uključena u sprečavanje prijevara
     u platnom prometu.
                                                                         3.     Predstavnik Komisije može pozvati stručnjake i proma
                                                                         trače s posebnim znanjima da sudjeluju u radu Skupine i
3.     Članovi zastupaju industriju usluga platnog prometa i             podskupina.
korisnika usluga platnog prometa u uravnoteženim omjerima.
Najmanje 15 članova Skupine zastupaju korisnike usluga
platnog prometa, od kojih sedam zastupa potrošače. Najmanje              4.     Informacije dobivene sudjelovanjem u raspravama Skupine
15 članova Skupine zastupaju industriju usluga platnog                   ili podskupine ne smiju se otkriti ako Komisija kaže da se
prometa. Akademici i članovi privatnih tijela uključenih u spre         odnose na povjerljiva pitanja.
čavanje prijevara u platnom prometu također su zastupljeni u
Skupini.
                                                                         5.     Skupina i njene podskupine obično se sastaju u prosto
                                                                         rima Komisije, u obliku i prema rasporedu koji određuje Komi
4.     Članovi koji zastupaju industriju usluga platnog prometa,         sija. Tajništvo Skupine osigurava Komisija. Dužnosnici Komisije
korisnike usluga platnog prometa ili privatna tijela uključena u         mogu prisustvovati sastancima Skupine i njezinih podskupina
sprečavanje prijevara u platnom prometu imenuju se kao poje             ako ih to područje zanima.
dinci koji zastupaju zajednički interes u podržavanju jednosta
vnih za korištenje, učinkovitih i sigurnih platnih sustava.
Članove s akademskim obrazovanjem ili priznatom stručnošću               6.     Skupina donosi poslovnik na temelju standardnih poslo
imenuje se kao pojedince u osobnom svojstvu.                             vnika za stručne skupine.
5.     Članovi se imenuju na četiri godine. Ostaju na funkciji do        7.     Komisija može objaviti na internetu, na izvornom jeziku
zamjene ili do kraja mandata.                                            predmetnog dokumenta, bilo kakav sažetak, zaključak, djelo
                                                                         mičan zaključak ili radni dokument Skupine.
6.     Može se predvidjeti imenovanje istog broja zamjenika kao
i članova. Zamjenici se imenuju pod istim uvjetima kao članovi;                                      Članak 6.
zamjenici automatski zamjenjuju sve članove koji su odsutni ili                                 Troškovi sastanaka
spriječeni. Kandidati koji su se smatrali pogodnima, ali nisu bili
imenovani mogu biti stavljeni na rezervni popis („Popis”), koji          1.     Sudionicima u radu Skupine ne isplaćuje se naknada za
Komisija može koristiti za imenovanje zamjena.                           posao koji obavljaju.
 ---pagebreak--- 01/Sv. 16           HR                             Službeni list Europske unije                                       285
2.   Putne troškove i dnevnice sudionika u radu Skupine                                         Članak 8.
nadoknađuje Komisija u skladu s odredbama koje su na snazi
u Komisiji.                                                                                Primjenjivost
                                                                     Ova se Odluka primjenjuje do 31. prosinca 2015.
3.   Ovi se troškovi nadoknađuju u granicama raspoloživih
odobrenih sredstava dodijeljenih u okviru godišnjeg postupka
za dodjelu sredstava.                                                Sastavljeno u Bruxellesu 29. kolovoza 2011.
                           Članak 7.
                                                                                Za Komisiju
                    Stavljanje izvan snage                                                            Michel BARNIER
Odluka 2009/72/EZ stavlja se izvan snage.                                                               Član Komisije


title: Odluka Vijeća 2005/593/ZVSP od 18. srpnja 2005. o sklapanju Sporazuma između Europske unije i Republike Čilea o sudjelovanju Republike Čilea u vojnoj operaciji Europske unije za upravljanje krizama u Bosni i Hercegovini (Operacija ALTHEA)

text:
               18/Sv. 10

               HR

               Službeni list Europske unije

               24

         32005D0593

               L 202/39

               SLUŽBENI LIST EUROPSKE UNIJE

         ODLUKA VIJEĆA 2005/593/ZVSP
   od 18. srpnja 2005.
   o sklapanju Sporazuma između Europske unije i Republike Čilea o sudjelovanju Republike Čilea u vojnoj operaciji Europske unije za upravljanje krizama u Bosni i Hercegovini (Operacija ALTHEA)
   VIJEĆE EUROPSKE UNIJE,
   uzimajući u obzir Ugovor o osnivanju Europske unije, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 12. srpnja 2004. donijelo Zajedničku akciju 2004/570/ZVSP o vojnoj operaciji Europske unije u Bosni i Hercegovini (1).

               (2)

               Članak 11. stavak 3. te Zajedničke akcije predviđa da su podrobni aranžmani u vezi sa sudjelovanjem trećih država predmet sporazuma u skladu s člankom 24. Ugovora o Europskoj uniji.

               (3)

               Nakon odobrenja Vijeća od 13. rujna 2004., Predsjedništvo je, uz pomoć glavnog tajnika/visokog predstavnika, završilo pregovore o Sporazumu između Europske unije i republike Čilea o sudjelovanju Republike Čilea u vojnoj operaciji Europske unije za upravljanje krizama u Bosni i Hercegovini (Operacija ALTHEA).

               (4)

               Sporazum bi trebalo odobriti,

         ODLUČILO JE:
   Članak 1.
   Ovim se u ime Europske unije odobrava Sporazum između Europske unije i Republike Čilea o sudjelovanju Republike Čilea u vojnoj operaciji Europske unije za upravljanje krizama u Bosni i Hercegovini (Operacija ALTHEA).
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se za određivanje osobe koja će imati ovlasti potpisati Sporazum kako bi on bio obvezujući za Europsku uniju.
   Članak 3.
   Ova Odluka proizvodi učinke na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 18. srpnja 2005.

            Za Vijeće

            Predsjednik

         J. STRAW

      (1)  SL L 252, 28.7.2004., str. 10.


title: 2008/168/EZ: Odluka Komisije od 20. veljače 2008. o uspostavi organizacijske strukture Europske mreže za ruralni razvoj

text:
               03/Sv. 40

               HR

               Službeni list Europske unije

               218

         32008D0168

               L 056/31

               SLUŽBENI LIST EUROPSKE UNIJE

         ODLUKA KOMISIJE
   od 20. veljače 2008.
   o uspostavi organizacijske strukture Europske mreže za ruralni razvoj
   (2008/168/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR) (1), a posebno njezin članak 91.,
   budući da:

               (1)

               U skladu s člankom 67. Uredbe (EZ) br. 1698/2005 uspostavljena je Europska mreža za ruralni razvoj za povezivanje nacionalnih mreža, organizacija i uprava koje djeluju na području ruralnog razvoja na razini Zajednice. Potrebno je donijeti provedbena pravila kako bi se mogla odrediti organizacijska struktura mreže.

               (2)

               Zbog pripremanja i provođenja aktivnosti predviđenih u članku 67. točkama od (a) do (f) Uredbe (EZ) br. 1698/2005, potrebno je ustanoviti koordinacijski odbor u okviru Europske mreže za ruralni razvoj. Stoga je potrebno definirati organizacijsku strukturu, zadaće i postupovna pravila koordinacijskog odbora.

               (3)

               S ciljem potpore nacionalnim mrežama i inicijativama transnacionalne suradnje iz članka 67. točke (f) Uredbe (EZ) br. 1698/2005, potrebno je ustanoviti posebni Leader pododbor unutar koordinacijskog odbora. Moraju se definirati sastav i zadaće navedenog pododbora.

               (4)

               Za uspostavljanje i upravljanje mrežama stručnjaka s ciljem olakšavanja razmjene stručnih znanja te podupiranja provedbe i procjene politike ruralnog razvoja u skladu s člankom 67. točkom (e) Uredbe (EZ) br. 1698/2005 potrebno je uspostaviti stručni odbor za procjenu programa ruralnog razvoja. Moraju se definirati sastav i zadaće navedenog odbora.

               (5)

               Mjere predviđene u ovoj Uredbi u skladu su s mišljenjem Odbora za ruralni razvoj,

         ODLUČILA JE:
   Članak 1.
   Koordinacijski odbor
   1.   Ovim se osniva Koordinacijski odbor Europske mreže za ruralni razvoj (dalje u tekstu: „Koordinacijski odbor”).
   2.   Koordinacijski odbor će posebno:

               (a)

               pomagati Komisiji u pripremi i provedbi aktivnosti predviđenih u članku 67. točkama od (a) do (f) Uredbe (EZ) br. 1698/2005;

               (b)

               omogućiti koordinaciju između Europske mreže za ruralni razvoj i nacionalnih mreža za ruralni razvoj iz članka 68. Uredbe (EZ) br. 1698/2005 i organizacija koje djeluju na području ruralnog razvoja na razini Zajednice;

               (c)

               savjetovati Komisiju u vezi godišnjeg programa rada Europske mreže za ruralni razvoj i pridonositi odabiru i koordinaciji tematskih radova koje provodi Europska mreža za ruralni razvoj;

               (d)

               Komisiji prema potrebi predlagati stvaranje tematskih radnih grupa.

         Aktivnosti procjene u okviru mrežnog povezivanja iz članka 5. se isključuju iz zadaća navedenih u prvom podstavku.
   Članak 2.
   Imenovanje i djelovanje Koordinacijskog odbora
   1.   Koordinacijski odbor se sastoji od 69 članova kako slijedi:

               (a)

               27 predstavnika iz nacionalnih nadležnih tijela (jedan predstavnik iz svake države članice);

               (b)

               27 predstavnika iz nacionalnih ruralnih mreža (jedan predstavnik iz svake države članice);

               (c)

               12 predstavnika iz organizacija koje su aktivne na području ruralnog razvoja na razini Zajednice;

               (d)

               dva predstavnika iz pododbora Leader predviđenog člankom 4.;

               (e)

               jedan predstavnik jedne od europskih organizacija koje zastupaju lokalne akcijske grupe iz članka 62. Uredbe (EZ) br. 1698/2005.

         2.   Organizacije iz stavka 1. točke (c) odabire Komisija između članova Savjetodavne grupe za ruralni razvoj koja je uspostavljena Odlukom Komisije 2004/391/EZ (2), nakon što se posavjetovala s tom grupom.
   Komisija će odabrati za svaki od sljedećih ciljeva najviše četiri organizacije čija osnovna namjena i područje aktivnosti odgovaraju tim ciljevima:

               (a)

               poboljšanje konkurentnosti poljoprivrede i šumarstva;

               (b)

               poboljšanje okoliša i ruralnog prostora;

               (c)

               poboljšanje kvalitete života u ruralnim područjima i diverzifikacija ruralnoga gospodarstva.

         Odabrane organizacije će imenovati jednog od svojih članova za predstavnika u Koordinacijskom odboru.
   3.   Koordinacijskom odboru predsjeda predstavnik Komisije. Predsjednik će sazvati Koordinacijski odbor barem jednom godišnje.
   Članak 3.
   Tematska radna grupa
   1.   Tematska radna grupa ustanovljena u skladu s člankom 1. stavkom 2. točkom (d) imat će određen mandat, a predsjedat će joj predstavnik Komisije.
   2.   Tematske radne grupe sastavljene su od najviše 15 članova. Komisija će odabrati članove tematske radne grupe uzimajući u obzir prijedloge Koordinacijskog odbora.
   3.   Tematske radne grupe će redovito izvještavati Koordinacijski odbor o temama u okviru svog mandata. Tematske radne skupine će dostaviti rezultate svojih aktivnosti u obliku konačnog izviješća na sastanku Koordinacijskog odbora najkasnije dvije godine nakon što su osnovane.
   Članak 4.
   Pododbor Leader
   1.   U okviru Koordinacijskog odbora osniva se pododbor Leader.
   2.   Pododbor Leader će posebno:

               (a)

               sudjelovati u radu Koordinacijskog odbora;

               (b)

               savjetovati Komisiju o godišnjem programu rada Europske mreže za ruralni razvoj u vezi pravca Leader i sudjelovati u odabiru i koordinaciji tematskog rada na ovom području;

               (c)

               podupirati Komisiju u praćenju i provedbi transnacionalnih projekata suradnje kako je predviđeno u članku 67. točki (f) Uredbe (EZ) br. 1698/2005;

               (d)

               redovito izvještavati Koordinacijski odbor o svojim aktivnostima.

         3.   Pododbor Leader se sastoji od 67 članova kako slijedi:

               (a)

               27 predstavnika iz nacionalnih nadležnih tijela (jedan predstavnik iz svake države članice);

               (b)

               27 predstavnika iz nacionalnih ruralnih mreža (jedan predstavnik iz svake države članice);

               (c)

               jedan predstavnik jedne od europskih organizacija koje zastupaju lokalne akcijske grupe iz članka 62. Uredbe (EZ) br. 1698/2005;

               (d)

               12 predstavnika iz organizacija koje su aktivne na području ruralnog razvoja na razini Zajednice.

         4.   Pododborom Leader predsjeda predstavnik Komisije. Predsjednik će sazvati pododbor Leader barem jednom godišnje.
   Pododbor Leader će imenovati dvoje svojih članova za predstavnike u Koordinacijskom odboru.
   Članak 5.
   Stručni odbor za procjenu
   1.   Ovim se osniva Stručni odbor za procjenu programa ruralnog razvoja (dalje u tekstu: „Stručni odbor za procjenu”).
   2.   Stručni odbor za procjenu će pratiti rad mreže stručnjaka za procjenu iz članka 67. točke (e) Uredbe (EZ) br. 1698/2005 u vezi razmjene stručnog znanja i uvođenja dobre prakse za procjenu politike ruralnog razvoja te posebno:

               (a)

               savjetovati Komisiju o godišnjem programu rada mreže stručnjaka za procjenu;

               (b)

               sudjelovati pri odabiru i koordinaciji tematskog rada na području procjene;

               (c)

               nadgledati provedbu procjene koja je u tijeku.

         Stručni odbor za procjenu će redovito izvještavati Koordinacijski odbor o svojim aktivnostima.
   3.   Stručni odbor za procjenu sastoji se od dva predstavnika svakog od nacionalnih nadležnih tijela, a predsjeda mu predstavnik Komisije.
   Članak 6.
   Opća pravila
   1.   Zainteresirani predstavnici Komisije i agencija Europske zajednice mogu prisustvovati sastancima odbora i tematskih radnih grupa. Predsjednik može pozvati vanjske stručnjake ili promatrače koji posjeduju specifična znanja o predmetu na dnevnom redu da sudjeluju u radu odbora ili tematske radne grupe.
   2.   Odbori i tematske radne grupe će se obično sastajati u prostorima Komisije u skladu s postupcima i rasporedom koje je odredila Komisija.
   3.   Odbori će donijeti svoje poslovnike na temelju standardnih poslovnika koje je usvojila Komisija.
   4.   Komisija može objaviti na internetu na izvornom jeziku dotičnog dokumenta svaki sažetak, zaključak ili dio zaključka ili radni dokument odbora.
   5.   Komisija će nadoknaditi članovima putne troškove i troškove boravka koji su nastali zbog sastanaka odbora i tematskih radnih grupa u skladu s odredbama na snazi Komisije. Rad u odborima i tematskim radnim grupama ne podliježe plaćanju.
   Članak 7.
   Datum stupanja na snagu
   Odluka stupa na snagu na dan objave u Službenom listu Europske unije.

      Sastavljeno u Bruxellesu 20. veljače 2008.

            Za Komisiju

         Mariann FISCHER BOEL

            Članica Komisije

      (1)  SL L 277, 21.10.2005., str. 1. Uredba kako je zadnje izmijenjena Uredbom (EZ) br. 2012/2006 (SL L 384, 29.12.2006., str. 8.).

      (2)  SL L 120, 24.4.2004., str. 50.


title: 2008/273/EZ: Odluka Vijeća od 18. veljače 2008. o potpisivanju Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, kako bi se uzelo u obzir pristupanje Republike Bugarske i Rumunjske Europskoj uniji

text:
               11/Sv. 069

               HR

               Službeni list Europske unije

               58

         32008D0273

               L 099/1

               SLUŽBENI LIST EUROPSKE UNIJE

               18.02.2008.

      ODLUKA VIJEĆA

   od 18. veljače 2008.
   o potpisivanju Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, kako bi se uzelo u obzir pristupanje Republike Bugarske i Rumunjske Europskoj uniji
   (2008/273/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310. u vezi s člankom 300. stavkom 2. prvim podstavkom drugom rečenicom,
   uzimajući u obzir Akt o pristupanju Bugarske i Rumunjske, a posebno njegov članak 6. stavak 2.,
   uzimajući u obzir prijedlog Komisije,
   budući da:

               (1)

               Vijeće je 23. listopada 2006. ovlastilo Komisiju da u ime Zajednice i njezinih država članica započne pregovore s bivšom jugoslavenskom republikom Makedonijom radi sklapanja Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, kako bi se uzelo u obzir pristupanje Republike Bugarske i Rumunjske Europskoj uniji.

               (2)

               Ti su pregovori uspješno završeni i Protokol bi, podložno njegovu mogućem kasnijem sklapanju, trebalo potpisati u ime Europske zajednice i njezinih država članica,

         ODLUČILO JE:
   Jedini članak
   Ovim se predsjednik Vijeća ovlašćuje da odredi osobu ovlaštenu (osobe ovlaštene) za potpisivanje, u ime Europske zajednice i njezinih država članica, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, kako bi se uzelo u obzir pristupanje Republike Bugarske i Rumunjske Europskoj uniji, podložno njegovu mogućem kasnijem sklapanju.

      Tekst Protokola priložen je ovoj Odluci.
      Sastavljeno u Bruxellesu 18. veljače 2008.

            Za Vijeće

            Predsjednik

         D. RUPEL


title: Odluka Vijeća (EU) 2015/2037 od 10. studenoga 2015. o ovlašćivanju država članica da u interesu Europske unije ratificiraju Protokol iz 2014. uz Konvenciju o prisilnom radu iz 1930. Međunarodne organizacije rada u pogledu pitanja koja se odnose na socijalnu politiku

text:
               14.11.2015

               HR

               Službeni list Europske unije

               L 298/23

         ODLUKA VIJEĆA (EU) 2015/2037
   od 10. studenoga 2015.
   o ovlašćivanju država članica da u interesu Europske unije ratificiraju Protokol iz 2014. uz Konvenciju o prisilnom radu iz 1930. Međunarodne organizacije rada u pogledu pitanja koja se odnose na socijalnu politiku
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 153. stavak 2. u vezi s člankom 153. stavkom 1. točkama (a) i (b) te člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Unija promiče ratifikaciju međunarodnih konvencija o radu za koje je Međunarodna organizacija rada (MOR) utvrdila da su ažurne kako bi se doprinijelo naporima Unije u promicanju ljudskih prava i dostojnog rada za sve ljude te u iskorjenjivanju trgovine ljudima u Uniji, ali i izvan nje. Zaštita temeljnih načela i prava na radu ključni su aspekti tog promicanja.

               (2)

               Konvencija o prisilnom radu iz 1930. Međunarodne organizacije rada, koju se dopunjuje Protokolom iz 2014., jest temeljna konvencija Međunarodne organizacije rada i utječe na pravila kojima se upućuje na osnovne standarde rada.

               (3)

               Dijelovi pravila predviđeni Protokolom iz 2014. uz Konvenciju o prisilnom radu iz 1930. Međunarodne organizacije rada („Protokol”) u nadležnosti su Unije u skladu s člankom 153. stavkom 2. Ugovora o funkcioniranju Europske unije (UFEU). Posebno, neka pravila predviđena Protokolom već su obuhvaćena pravnom stečevinom Unije u području socijalne politike. S time u vezi, članak 1. stavak 1., članak 2. točka (a) i članak 2. točka (d) Protokola posebno se odnose na pitanja obuhvaćena Direktivom Vijeća 91/533/EEZ (1), Direktivom 2008/104/EZ Europskog parlamenta i Vijeća (2), kao i direktivama o zdravlju i sigurnosti na radu, uključujući Direktivu Vijeća 89/391/EEZ (3), Direktivu 2003/88/EZ Europskog parlamenta i Vijeća (4), Direktivu 94/33/EZ (5) te Direktivu Vijeća 92/85/EEZ (6).

               (4)

               Članak 19. stavak 4. Statuta Međunarodne organizacije rada, o donošenju i ratifikaciji konvencija, jednako se primjenjuje i na protokole, koji su obvezujući međunarodni ugovori podložni ratifikaciji i povezani s konvencijama.

               (5)

               Unija ne može ratificirati Protokol budući da samo države mogu biti njegove stranke.

               (6)

               Stoga bi države članice trebalo ovlastiti da ratificiraju Protokol, pri čemu djeluju zajednički u interesu Unije, u pogledu onih dijelova koji su u nadležnosti Unije u skladu s člankom 153. stavkom 2. UFEU-a.

               (7)

               Dijelovi Protokola koji su u nadležnosti dodijeljenoj Uniji, osim dijelova koji se odnose na socijalnu politiku, podliježu odluci donesenoj usporedno s ovom Odlukom,

         DONIJELO JE OVU ODLUKU:
   Članak 1.
   Države članice ovlašćuju se za ratifikaciju dijelova Protokola iz 2014. uz Konvenciju o prisilnom radu iz 1930. Međunarodne organizacije rada za koje je na temelju članka153. stavka 2. UFEU-a nadležnost dodijeljena Uniji.
   Članak 2.
   Države članice trebale bi poduzeti potrebne korake kako bi u najkraćem mogućem roku, po mogućnosti do 31. prosinca 2016., kod glavnog direktora Međunarodne organizacije rada položile svoje isprave o ratifikaciji.
   Članak 3.
   Ova je Odluka upućena državama članicama.

      Sastavljeno u Bruxellesu 10. studenoga 2015.

            Za Vijeće

            Predsjednik

         P. GRAMEGNA

      (1)  Direktiva Vijeća 91/533/EEZ od 14. listopada 1991. o obvezi poslodavca da obavijesti radnike o uvjetima koji se primjenjuju na ugovor o radu ili radni odnos (SL L 288, 18.10.1991., str. 32.).

      (2)  Direktiva 2008/104/EZ Europskog parlamenta i Vijeća od 19. studenoga 2008. o radu preko poduzeća za privremeno zapošljavanje (SL L 327, 5.12.2008., str. 9.).

      (3)  Direktiva Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (SL L 183, 29.6.1989., str. 1.).

      (4)  Direktiva 2003/88/EZ Europskog parlamenta i Vijeća od 4. studenoga 2003. o određenim vidovima organizacije radnog vremena (SL L 299, 18.11.2003., str. 9.).

      (5)  Direktiva Vijeća 94/33/EZ od 22. lipnja 1994. o zaštiti mladih ljudi na radu (SL L 216, 20.8.1994., str. 12.).

      (6)  Direktiva Vijeća 92/85/EEZ od 19. listopada 1992. o uvođenju mjera za poticanje poboljšanja sigurnosti i zdravlja na radu trudnih radnica te radnica koje su nedavno rodile ili doje (deseta pojedinačna direktiva u smislu članka 16. stavka 1. Direktive 89/391/EEZ) (SL L 348, 28.11.1992., str. 1.).


title: 2009/1023/PUP: Odluka Vijeća od 21. rujna 2009. o potpisivanju u ime Europske unije i o privremenoj primjeni određenih odredaba Sporazuma između Europske unije te Islanda i Norveške o primjeni određenih odredaba Odluke Vijeća 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala i Odluke Vijeća 2008/616/PUP o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, i Priloga toj Odluci

text:
               19/Sv. 6

               HR

               Službeni list Europske unije

               256

         32009D1023

               L 353/1

               SLUŽBENI LIST EUROPSKE UNIJE

         ODLUKA VIJEĆA
   od 21. rujna 2009.
   o potpisivanju u ime Europske unije i o privremenoj primjeni određenih odredaba Sporazuma između Europske unije te Islanda i Norveške o primjeni određenih odredaba Odluke Vijeća 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala i Odluke Vijeća 2008/616/PUP o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, i Priloga toj Odluci
   (2009/1023/PUP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegove članke 24. i 38.,
   budući da:

               (1)

               Island u pismu predsjedniku Vijeća od 24. rujna 2008. i Norveška u pismu predsjedniku Vijeća od 7. srpnja 2008. zatražili su da budu pridruženi mehanizmima policijske i pravosudne suradnje između država članica Unije koji su uspostavljeni Odlukom Vijeća 2008/615/PUP od 23. lipnja 2008. o produbljivanju prekogranične suradnje, posebno u suzbijanju terorizma i prekograničnog kriminala (1) i Odlukom Vijeća 2008/616/2008/PUP od 23. lipnja 2008. o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala (2) i Priloga toj Odluci.

               (2)

               Nakon odobrenja koje je 24. listopada 2008. dobilo Predsjedništvo, kojemu je pomagala Komisija i delegacija države članice koja će preuzeti naredno predsjedništvo, dovršeni su pregovori s Islandom i Norveškom o sporazumu o primjeni određenih odredaba Odluke Vijeća 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala i Odluke Vijeća 2008/616/PUP o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala i Priloga toj odluci („Sporazum”).

               (3)

               Podložno njegovom kasnijem sklapanju, trebalo bi potpisati Sporazum koji je bio parafiran 28. studenoga u Bruxellesu, a priloženu izjavu odobriti.

               (4)

               Sporazum određuje privremenu primjenu nekih njegovih odredaba. Te bi odredbe trebalo primjenjivati privremeno sve dok ne budu dovršeni postupci za formalno sklapanje Sporazuma i dok on ne stupi na snagu,

         ODLUČILO JE:
   Članak 1.
   Odobrava se potpisivanje Sporazuma u ime Europske unije, podložno njegovom sklapanju.
   Tekst Sporazuma je priložen ovoj Odluci.
   Članak 2.
   Izjava priložena ovoj Odluci odobrava se u ime Europske unije.
   Članak 3.
   Predsjednik Vijeća se ovime ovlašćuje imenovati osobu(-e) ovlaštenu(-e) da u ime Europske unije potpiše(-u) Sporazum, podložno njegovom sklapanju.

      Sastavljeno u Bruxellesu 21. rujna 2009.

            Za Vijeće

            Predsjednik

         T. BILLSTRÖM

      (1)  SL L 210, 6.8.2008., str. 1.

      (2)  SL L 210, 6.8.2008., str. 12.

      SPORAZUM
      između Europske unije te Islanda i Norveške o primjeni nekih odredaba Odluke Vijeća 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala i Odluke Vijeća 2008/616/PUP o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, i Priloga toj Odluci
      EUROPSKA UNIJA,
      s jedne strane, i
      ISLAND,
      i
      NORVEŠKA,
      s druge strane,
      dalje u tekstu „ugovorne stranke”,
      ŽELEĆI poboljšati policijsku i pravosudnu suradnju među državama članicama Europske unije te Islanda i Norveške, ne dovodeći u pitanje pravila o zaštiti osobne slobode,
      SMATRAJUĆI da postojeći odnosi među ugovornim strankama, posebno u okviru Sporazuma sklopljenog između Vijeća Europske unije te Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine, dokazuje tijesnu suradnju u borbi protiv kriminala,
      NAGLAŠAVAJUĆI da je u zajedničkom interesu ugovornih stranaka da se policijska suradnja među državama članicama Europske unije te Islanda i Norveške odvija na učinkovit i brz način koji je u skladu s temeljnim načelima nacionalnih pravosudnih sustava, te uz poštovanje osobnih prava i načela Europske konvencije za zaštitu ljudskih prava i temeljnih sloboda potpisane u Rimu 4. studenoga 1950.,
      PREPOZNAJUĆI da Okvirna odluka Vijeća 2006/960/PUP od 18. prosinca 2006. o pojednostavnjenju razmjene informacija i obavještajnih podataka između tijela kaznenog progona država članica Europske unije (1) već utvrđuje pravila koja tijelima kaznenog progona država članica Europske unije te Islanda i Norveške omogućuju učinkovitu i brzu razmjenu postojećih informacija i obavještajnih podataka u svrhu vođenja kaznenih istraga ili prikupljanja obavještajnih podataka u kaznenim postupcima,
      PREPOZNAJUĆI da je brza i učinkovita razmjena točnih informacija bitna za poticanje međunarodne suradnje u tom području. Cilj je uvesti postupke za poticanje brze, učinkovite i jeftine razmjene podataka. Radi zajedničke uporabe tih podataka u tim postupcima trebalo bi odrediti odgovornost pojedinih ugovornih stranaka i uključiti odgovarajuća jamstva u pogledu točnosti i sigurnosti podataka tijekom prijenosa i čuvanja te postupke za bilježenje razmjene podataka i ograničenja uporabe razmijenjenih podataka,
      UZIMAJUĆI U OBZIR da su Island i Norveška izrazile svoju želju da sklope sporazum koji bi im u okviru međusobnih odnosa i odnosa s državama članicama Europske unije omogućio primjenu određenih odredaba Odluke Vijeća 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala i Odluke Vijeća 2008/616/PUP o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, i Priloga toj Odluci,
      UZIMAJUĆI U OBZIR da i Europska unija smatra potrebnim sklopiti takav sporazum,
      NAGLAŠAVAJUĆI da ovaj Sporazum stoga sadrži odredbe koje su utemeljene na glavnim odredbama Odluke 2008/615/PUP i Odluke 2008/616/PUP i Priloga toj Odluci te da su namijenjene za poboljšanje razmjene informacija koje državama članicama Europske unije te Islandu i Norveškoj omogućuju uzajamno odobravanje pristupa automatiziranim analitičkim datotekama DNK i automatiziranim sustavima daktiloskopske identifikacije i registrima vozila. U slučaju podataka iz nacionalnih analitičkih datoteka DNK i iz automatiziranih sustava daktiloskopske identifikacije, sustav za pretraživanje trebao bi omogućiti državi koja traži podatke da u drugoj fazi zatraži od države koja upravlja datotekom osobne podatke te da prema potrebi zatraži dodatne informacije putem postupaka za uzajamnu pravnu pomoć, uključujući i postupke usvojene u skladu s Okvirnom odlukom 2006/960/PUP,
      SMATRAJUĆI da bi ove odredbe znatno ubrzale postojeće postupke koji državama članicama, Islandu i Norveškoj omogućuju da utvrde raspolaže li neka druga država, i koja, informacijama koje su im potrebne,
      UZIMAJUĆI U OBZIR da će prekogranična usporedba podataka otvoriti nove vidike u borbi protiv kriminala. Informacije koje se dobiju kroz usporedbu podataka omogućit će nove istražne pristupe te će tako imati ključnu ulogu u pomaganju tijelima kaznenog progona i pravosudnim tijelima u državama,
      UZIMAJUĆI U OBZIR da se pravila temelje na umrežavanju nacionalnih baza podataka država,
      SMATRAJUĆI da bi pod određenim uvjetima državama trebalo omogućiti dostavljanje osobnih i neosobnih podataka kako bi se poboljšala razmjena podataka sa ciljem sprečavanja kaznenih djela i održavanja javnog reda i sigurnosti u vezi s glavnim događajima prekograničnog značaja,
      PREPOZNAJUĆI da je osim poboljšavanja razmjene informacija potrebno urediti i druge oblike bliže suradnje među policijskim tijelima, a posebno putem zajedničkih sigurnosnih operacija (npr. zajedničke patrole),
      SMATRAJUĆI da bliža policijska i pravosudna suradnja u kaznenim pitanjima mora ići ruku pod ruku s poštovanjem temeljnih prava, posebno prava na poštovanje privatnosti i prava na zaštitu osobnih podataka, što bi trebalo zajamčiti posebnim aranžmanima za zaštitu podataka koje bi trebalo prilagoditi specifičnoj naravi različitih oblika razmjene podataka. Takve odredbe o zaštiti podataka trebaju posebno voditi računa o specifičnoj naravi prekograničnog mrežnog pristupa bazama podataka. Budući da državama koje upravljaju datotekom mrežnim pristupom nije moguće obavljati prethodne provjere, trebalo bi uspostaviti sustav kojim bi se osiguralo učinkovito naknadno praćenje,
      SMATRAJUĆI da sustav za traženje osigurava strukturu za usporedbu anonimnih profila, u okviru koje se dodatni osobni podaci razmjenjuju samo nakon pronalaska, pri čemu se dostava i primanje takvih podataka uređuje nacionalnim pravom, uključujući i propise o pravnoj pomoći. Time se jamči odgovarajući sustav za zaštitu podataka, što znači da dostavljanje osobnih podataka drugoj državi zahtijeva odgovarajuću razinu zaštite podataka u državi članici primateljici,
      SVJESNI da se u okviru tješnje policijske i pravosudne suradnje razmjenjuju znatne količine informacija i podataka, cilj je ovog Sporazuma osigurati odgovarajuću razinu zaštite podataka. U Sporazumu se poštuje razina zaštite koja je namijenjena za obradu osobnih podataka u okviru Konvencije Vijeća Europe od 28. siječnja 1981. o zaštiti pojedinaca u pogledu automatske obrade osobnih podataka i njezina Dodatnog protokola od 8. studenoga 2001. te u okviru načela iz Preporuke Vijeća Europe br. R (87) 15 o uporabi osobnih podataka u policijskom sektoru,
      NA TEMELJU uzajamnog povjerenja država članica Europske unije te Islanda i Norveške u pogledu strukture i djelovanja njihovih pravosudnih sustava,
      PREPOZNAJUĆI da se odredbe bilateralnih i multilateralnih sporazuma primjenjuju na sva pitanja koja nisu obuhvaćena ovim Sporazumom,
      ODLUČILI SU SKLOPITI OVAJ SPORAZUM:
      Članak 1.
      Predmet i svrha
      1.   Podložno odredbama ovog Sporazuma, sadržaj članaka 1. do 24., članka 25. stavka 1., članaka 26. do 32. i članka 34. Odluke Vijeća 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, primjenjuje se u bilateralnim odnosima između Islanda ili Norveške i svake pojedine države članice Europske unije te u odnosima između Islanda i Norveške
      2.   Podložno odredbama ovog Sporazuma, sadržaj članaka 1. do 19. i članka 21. Odluke Vijeća 2008/616/PUP o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, te njezina Priloga, osim poglavlja 4. točke 1. tog Priloga, primjenjuje se u odnosima iz stavka 1.
      3.   Izjave država članica sastavljene u skladu s odlukama 2008/616/PUP i 2008/615/PUP također se primjenjuju u odnosima država članica s Islandom i Norveškom.
      Članak 2.
      Definicije
      1.   „Ugovorne stranke” znači Europska unija te Island i Norveška.
      2.   „Država članica” znači država članica Europske unije.
      3.   „Država” znači država članica, Island ili Norveška.
      Članak 3.
      Ujednačena primjena i tumačenje
      1.   Da bi ugovorne stranke postigle cilj, a to je osiguravanje što je moguće veće ujednačenosti u primjeni i tumačenju odredaba iz članka 1., one stalno prate razvoj sudske prakse Suda Europskih zajednica kao i razvoj sudske prakse nadležnih sudova Islanda i Norveške koja je povezana s tim odredbama. U tu svrhu se uspostavlja mehanizam za redovitu uzajamnu razmjenu takve sudske prakse.
      2.   Island i Norveška imaju pravo podnijeti podnesak ili pisane primjedbe Sudu Europskih zajednica, u slučaju da mu sud države članice na odlučivanje o prethodnim pitanjima uputi pitanje u vezi s tumačenjem bilo koje odredbe iz članka 1.
      Članak 4.
      Rješavanje sporova
      Svaki spor između Islanda ili Norveške i države članice u vezi s tumačenjem ili primjenom ovog Sporazuma ili bilo koje odredbe iz članka 1. i u vezi s njihovim izmjenama, stranka u sporu može iznijeti na sastanku predstavnika vlada država članica Europske unije te Islanda i Norveške, s ciljem njegovog brzog rješavanja.
      Članak 5.
      Izmjene
      1.   Ako je potrebno izmijeniti odredbe Odluke 2008/615/PUP iz članka 1. stavka 1. i/ili odredbe Odluke 2008/616/PUP, uključujući njezin Prilog, iz članka 1. stavka (2), Europska unija što je moguće prije obavješćuje Island i Norvešku te skuplja sve moguće njihove primjedbe.
      2.   Depozitar odmah nakon usvajanja izmjene obavješćuje Island i Norvešku o svim izmjenama odredaba Odluke 2008/615/PUP iz članka 1. stavka 1. i o svim izmjenama odredaba Odluke 2008/616/PUP, uključujući njezin Prilog, iz članka 1. stavka 2.
      Island i Norveška neovisno odlučuju o tomu hoće li prihvatiti sadržaj izmjene i hoće li ga provoditi u okviru svog unutarnjega pravnog poretka. O tim se odlukama obavješćuje depozitar u roku od tri mjeseca od datuma obavijesti.
      3.   Ako sadržaj izmjene može biti obvezujući za Island ili Norvešku samo nakon ispunjenja ustavnih zahtjeva, Island i Norveška obavješćuju depozitara o tome prilikom primitka obavijesti od njega. Island i Norveška bez odlaganja, a najkasnije šest mjeseci od primitka obavijesti od depozitara, u pisanom obliku obavješćuju depozitara o ispunjavanju svih ustavnih zahtjeva. Od datuma određenog za stupanje na snagu izmjene za Island ili Norvešku i do obavijesti o ispunjavanju ustavnih zahtjeva, Island i Norveška, ako je to moguće, privremeno primjenjuju sadržaj takvog akta ili mjere.
      4.   Ako Island ili Norveška, ili nijedna od njih, ne prihvate izmjenu, ovaj se Sporazum u odnosu na državu ili države koje nisu prihvatile izmjenu suspendira od datuma koji je predviđen za početak provedbe izmjene. Saziva se sastanak ugovornih stranaka, kako bi se ispitale sve daljnje mogućnosti za nastavak primjene Sporazuma, uključujući i mogućnost poštovanja ekvivalentnosti zakonodavstava. Suspenzija se prekida čim predmetna država ili države obavijeste da prihvaća(ju) izmjenu ili ako se ugovorne stranke dogovore da Sporazum ponovno uspostave u odnosu na predmetnu državu ili države.
      5.   Ako se po isteku razdoblja od šest mjeseci odgode ugovorne stranke ne usuglase o ponovnoj primjeni Sporazuma, on se prestaje primjenjivati na državu koja nije prihvatila izmjenu.
      6.   Stavci 4. i 5. ne primjenjuju se na izmjene poglavlja 3., 4. i 5. Odluke 2008/615/PUP ili članka 17. Odluke 2008/616/PUP, za koje su Island ili Norveška ili obje obavijestile depozitara da ih ne prihvaćaju i za to su naveli razloge. U tom slučaju, ne dovodeći u pitanje članak 10., sadržaj odgovarajućih odredaba u njihovoj verziji prije izmjene primjenjuje se na državu ili države koje su poslale obavijest.
      Članak 6.
      Preispitivanje
      Ugovorne stranke suglasne su obaviti zajedničko preispitivanje ovog Sporazuma najkasnije pet godina nakon njegovog stupanja na snagu. Preispitivanje se posebno odnosi na praktičnu provedbu, tumačenje i razvoj Sporazuma i uključuje pitanja koja se, između ostalog, tiču posljedica razvoja Europske unije na predmet ovog Sporazuma.
      Članak 7.
      Odnos prema drugim instrumentima
      1.   Island i Norveška mogu nastaviti s primjenom bilateralnih ili multilateralnih sporazuma ili aranžmana o prekograničnoj suradnji s državama članicama koji su na snazi na dan donošenja ovog Sporazuma ako takvi sporazumi ili aranžmani nisu nespojivi s ciljevima ovog Sporazuma. Island i Norveška obavješćuju depozitara o svim takvim sporazumima ili aranžmanima s čijom primjenom će se nastaviti.
      2.   Island i Norveška mogu sklopiti ili početi primjenjivati dodatne bilateralne ili multilateralne sporazume ili aranžmane o prekograničnoj suradnji s državama članicama i nakon stupanja na snagu ovog Sporazuma, ako takvi sporazumi ili aranžmani predviđaju proširivanje ciljeva ovog Sporazuma. Island i Norveška obavješćuju depozitara o svakom takvom sporazumu ili aranžmanu u roku od tri mjeseca od njihova potpisivanja ili, u slučaju instrumenata koji su bili potpisani prije stupanja na snagu Sporazuma, u roku od tri mjeseca od njihova stupanja na snagu.
      3.   Sporazumi i aranžmani iz stavaka 1. i 2. ne utječu na odnose s državama koje nisu stranke tih sporazuma i aranžmana.
      4.   Ovim se Sporazumom ne dovode u pitanje postojeći sporazumi o pravnoj pomoći ili o uzajamnom priznavanju sudskih odluka.
      Članak 8.
      Obavijesti, izjave i stupanje na snagu
      1.   Ugovorne stranke jedna drugu obavješćuju o dovršetku postupaka potrebnih za izražavanje njihove suglasnosti da budu obvezane ovim Sporazumom.
      2.   Europska unije može izraziti svoju suglasnost da bude obvezana ovim Sporazumom čak i ako odluke iz članka 25. stavka 2. Odluke 2008/615/PUP još nisu donesene za sve države članice na koje se ta odredba primjenjuje.
      3.   Članak 5. stavak 1. privremeno se primjenjuje od datuma potpisivanja ovog Sporazuma.
      4.   U vezi s izmjenama koje su donesene nakon potpisivanja ovog Sporazuma, ali prije njegova stupanja na snagu, rok od tri mjeseca iz posljednje rečenice članka 5. stavka 2. počinje teći od dana stupanja na snagu ovog Sporazuma
      5.   Prilikom slanja obavijesti iz stavka 1. ili, ako je tako predviđeno, u svakom trenutku poslije toga, Island i Norveška daju izjave koje su predviđene u ovom Sporazumu.
      6.   Ovaj Sporazum stupa na snagu između Europske unije i Islanda prvog dana trećeg mjeseca od dana kada glavni tajnik Vijeća Europske unije utvrdi da su ispunjeni svi formalni uvjeti u vezi sa suglasnošću, koju izražavaju Europska unija i Island ili se izražava u njihovo ime, da ovaj Sporazum bude za njih obvezujući.
      7.   Ovaj Sporazum stupa na snagu između Europske unije i Norveške prvog dana trećega mjeseca od dana kada glavni tajnik Vijeća Europske unije utvrdi da su ispunjeni svi formalni uvjeti u vezi sa suglasnošću, koju izražavaju Europska unija i Norveška ili se izražava u njihovo ime, da ovaj Sporazum bude za njih obvezujući.
      8.   U istom trenutku kada ovaj Sporazum stupa na snagu između Europske unije te Islanda i Norveške, on stupa na snagu između Islanda i Norveške.
      9.   U skladu s ovim Sporazumom, osobni podaci koje dostavljaju države članice mogu se dostavljati samo nakon što se odredbe poglavlja 6. Odluke 2008/615/PUP provedu u nacionalno pravo država koje su uključene u takvo dostavljanje.
      10.   Radi provjere, vrijedi li to za Island i Norvešku, obavlja se posjeta čiji je cilj ocjena i obavlja se prethodno testiranje u skladu s uvjetima i aranžmanima koji su prihvaćeni za te države, a slični su onima koji su sklopljeni s državama članicama na temelju poglavlja 4. Priloga Odluci 2008/616/PUP.
      Na temelju cjelovitog izvješća o ocjeni Vijeće, djelujući jednoglasno, određuje datum ili datume od kojih države članice Islandu i Norveškoj mogu dostavljati osobne podatke u skladu s ovim Sporazumom.
      Članak 9.
      Pristupanje
      S pristupanjem novih država članica Europskoj uniji između tih novih država članica i Islanda i Norveške oblikuju se nova prava i obveze u skladu s ovim Sporazumom.
      Članak 10.
      Prestanak važenja
      1.   Ugovorne stranke mogu u svakom trenutku ovaj Sporazum ukinuti. U slučaju da ga ukinu bilo Island bilo Norveška, ovaj Sporazum ostaje na snazi između Europske unije i države koja Sporazum nije ukinula. U slučaju da ga ukine Europska unija, ovaj Sporazum istječe.
      2.   Prestanak važenja ovog Sporazuma u skladu sa stavkom 1. stupa na snagu šest mjeseci nakon deponiranja obavijesti o prekidu.
      Članak 11.
      Depozitar
      1.   Depozitar ovog Sporazuma je glavni tajnik Vijeća Europske unije.
      2.   Depozitar objavljuje informacije o svim obavijestima u vezi s ovim Sporazumom.

         Sastavljeno u Stockholmu 26. studenoga 2009. i u Bruxellesu 30. studenoga 2009. u jednom izvorniku na bugarskom, češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom, islandskom i norveškom jeziku, od čega je svaki tekst jednako vjerodostojan.

            За Европейския съюз
            Por la Unión Europea
            Za Evropskou unii
            For den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Thar ceann an Aontais Eorpaigh
            Per l'Unione europea
            Eiropas Savienības vārdā
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            På Europeiska unionens vägnar
            Fyrir hönd Evrópusambandsins
            For Den europeiske union

            За Република Исландия
            Por la República de Islandia
            Za Islandskou republiku
            For Republikken Island
            Für die Republik Island
            Islandi Vabariigi nimel
            Για την Δημοκρατία της Ισλανδίας
            For the Republic of Iceland
            Pour la République d'Islande
            Thar ceann Phoblacht na hĺoslainne
            Per la Repubblica d'Islanda
            Islandes Republikas vārdā
            Islandijos Respublikos vardu
            Az Izlandi Köztársaság részéről
            Għar-Repubblika ta' l-Islanda
            Voor de Republiek Ijsland
            W imieniu Republiki Islandii
            Pela República da Islândia
            Pentru Republica Islanda
            za Islandskú republiku
            Za Republiko Islandijo
            Islannin tasavallan puolesta
            På Republiken Islands vägnar
            Fyrir hönd lýðveldisins Íslands
            For Republikken Island

            За Кралство Норвегия
            Por el Reino de Noruega
            Za Norské království
            For Kongeriget Norge
            Für das Königreich Norwegen
            Norra Kuningriigi nimel
            Για το Βασίλειο της Νορβηγίας
            For the Kingdom of Norway
            Pour le Royaume de Norvège
            Thar ceann Ríocht na hIorua
            Per il Regno di Norvegia
            Norvēģijas Karalistes vārdā
            Norvegijos Karalystės vardu
            A Norvég Királyság részéről
            Għar-Renju tan-Norvegia
            Voor het Koninkrijk Noorwegen
            W imieniu Królestwa Norwegii
            Pelo Reino da Noruega
            Pentru Regatul Novegiei
            Za Nórske kráľovstvo
            Za Kraljevino Norveško
            Norjan kuningaskunnan puolesta
            På Konungariket Norges vägnar
            Fyrir hönd Konungsríkisins Noregs
            For Kongeriket Norge

         (1)  SL L 386, 29.12.2006., str. 89.

         IZJAVA KOJU TREBA USVOJITI PRILIKOM POTPISIVANJA SPORAZUMA
         Europska unija te Island i Norveška, potpisnice Sporazuma o primjeni određenih odredaba Odluke Vijeća 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala i Odluke Vijeća 2008/616/PUP o provedbi Odluke Vijeća 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala, i Priloga toj Odluci, (dalje u tekstu: „Sporazum”)
         izjavljuju:

                     Provedba razmjene podataka o profilima DNK, daktiloskopskih podataka i podataka iz registra vozila, u skladu sa Sporazumom, zahtijeva da Island i Norveška za svaku od tih kategorija podataka uspostave bilateralne odnose sa svakom pojedinom državom članicom.

                     Kako bi se to omogućilo i olakšalo, Islandu i Norveškoj dostavljaju se svi dostupni dokumenti, softverski proizvodi i popisi kontakata.

                     Island i Norveška imat će priliku uspostaviti neformalni partnerski odnos s državama članicama koje su već počele provoditi takvu razmjenu podataka, s ciljem razmjene iskustava i dobivanja praktičke i tehničke potpore. Podrobnosti takvih partnerskih odnosa dogovaraju se u izravnim kontaktima s predmetnim državama članicama.

                     Islandski i norveški stručnjaci u svakom trenutku mogu kontaktirati predsjedništvo Vijeća, Komisiju i/ili vodeće stručnjake u tim pitanjima, kako bi dobili informacije, pojašnjenja ili drugu vrstu potpore. Jednako tako i Komisija, kada god u pripremanju prijedloga ili priopćenja stupa u kontakt s predstavnicima država članica, koristi priliku da stupi u kontakt i s predstavnicima Islanda i Norveške.

                     Islandski i norveški stručnjaci mogu biti pozvani da sudjeluju na ad hoc sastancima, na kojima stručnjaci država članica raspravljaju o različitim tehničkim vidovima razmjene podataka povezanih s profilima DNK ili daktiloskopskih podataka ili podataka iz registra vozila, koji su izravno važni za ispravnu primjenu sadržaja gore navedene Odluke Vijeća od strane Islanda i/ili Norveške.


title: Odluka (EU) 2016/244 Europske središnje banke od 18. prosinca 2015. o izmjeni Odluke ESB/2010/10 o neispunjavanju statističkih izvještajnih zahtjeva (ESB/2015/50)

text:
               20.2.2016

               HR

               Službeni list Europske unije

               L 45/13

         ODLUKA (EU) 2016/244 EUROPSKE SREDIŠNJE BANKE
   od 18. prosinca 2015.
   o izmjeni Odluke ESB/2010/10 o neispunjavanju statističkih izvještajnih zahtjeva (ESB/2015/50)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 5. stavak 1. i članak 34. stavak 1.,
   uzimajući u obzir Uredbu Vijeća (EZ) br. 2533/98 od 23. studenoga 1998. o prikupljanju statističkih podataka od strane Europske središnje banke (1), a posebno njezin članak 7.,
   uzimajući u obzir Uredbu Vijeća (EZ) br. 2532/98 od 23. studenoga 1998. o ovlastima Europske središnje banke za izricanje sankcija (2), a posebno njezin članak 6. stavak 2.,
   uzimajući u obzir Uredbu Europske središnje banke (EZ) br. 2157/1999 od 23. rujna 1999. o ovlastima Europske središnje banke za izricanje sankcija (ESB/1999/4) (3),
   budući da:

               (1)

               Odluku ESB/2010/10 (4) potrebno je uskladiti s izmjenama Uredbe (EU) br. 1071/2013 Europske središnje banke (ESB/2013/33) (5) i Uredbe (EU) br. 1072/2013 Europske središnje banke (ESB/2013/34) (6).

               (2)

               Pored toga, postupak za prikupljanje podataka o povredama i izricanju sankcija utvrđen u Odluci ESB/2010/10 trebao bi se također primjenjivati na slučajeve neispunjavanja zahtjeva prema Uredbi (EU) br. 1073/2013 Europske središnje banke (ESB/2013/38) (7), Uredbi (EU) br. 1074/2013 Europske središnje banke (ESB/2013/39) (8) i Uredbi (EU) br. 1075/2013 Europske središnje banke (ESB/2013/40) (9), budući da se pokazao učinkovitim instrumentom za rješavanje slučajeva neispunjavanja statističkih izvještajnih zahtjeva, do kojih može također doći u kontekstu tih uredbi,

         DONIJELO JE OVU ODLUKU
   Članak 1.
   Odluka ESB/2010/10 mijenja se kako slijedi:

               1.

               U članku 1., točka 2. zamjenjuje se sljedećim:

                           „2.

                           ‚monetarna financijska institucija’ (MFI) ima značenje jednako onom iz članka 1. Uredbe (EU) br. 1071/2013 Europske središnje banke (ESB/2013/33) (10);

                  (10)  Uredba (EU) br. 1071/2013 Europske središnje banke od 24. rujna 2013. o bilanci sektora monetarnih financijskih institucija (ESB/2013/33) (SL L 297, 7.11.2013., str. 1.).”."

               2.

               U članku 1. dodaje se sljedeća definicija:

                           „7.

                           ‚investicijski fond’ (IF) ima značenje jednako onom iz članka 1. Uredbe (EU) br. 1073/2013 Europske središnje banke (ESB/2013/38) (11);

                  (11)  Uredba (EU) br. 1073/2013 Europske središnje banke od 18. listopada 2013. o statistici imovine i obveza investicijskih fondova (ESB/2013/38) (SL L 297, 7.11.2013., str. 73.).”."

               3.

               U članku 1. dodaje se sljedeća definicija:

                           „8.

                           ‚poštanska žiro institucija’ (POGI) ima značenje jednako onom iz članka 1. Uredbe (EU) br. 1074/2013 Europske središnje banke (ESB/2013/39) (12);

                  (12)  Uredba (EU) br. 1074/2013 Europske središnje banke od 18. listopada 2013. o statističkim izvještajnim zahtjevima za poštanske žiro institucije koje primaju depozite od nemonetarnih financijskih institucija rezidenata europodručja (ESB/2013/39) (SL L 297, 7.11.2013., str. 94.).”."

               4.

               U članku 1. dodaje se sljedeća definicija:

                           „9.

                           ‚financijska društva posebne namjene koja se bave sekuritizacijskim transakcijama’ (FVC) ima značenje jednako onom iz članka 1. Uredbe (EU) br. 1075/2013 Europske središnje banke (ESB/2013/40) (13).

                  (13)  Uredba (EU) br. 1075/2013 Europske središnje banke od 18. listopada 2013. o statistici imovine i obveza financijskih društava posebne namjene koja se bave sekuritizacijskim transakcijama (ESB/2013/40) (SL L 297, 7.11.2013., str. 107.).”."

               5.

               U članku 2., stavak 1. zamjenjuje se sljedećim:
               „1.   ESB i nacionalne središnje banke prate poštuju li izvještajne jedinice minimalne standarde za ispunjavanje izvještajnih obveza u skladu s Prilogom IV. Uredbi (EU) br. 1071/2013 (ESB/2013/33), Prilogom II. Uredbi (EU) br. 1072/2013 Europske središnje banke (ESB/2013/34) (14), Prilogom IV. Uredbi (EU) br. 1073/2013 (ESB/2013/38), Prilogom III. Uredbi (EU) br. 1074/2013 (ESB/2013/39) i Prilogom III. Uredbi (EU) br. 1075/2013 (ESB/2013/40). U slučaju nepoštovanja, ESB i nadležni NSB mogu odlučiti provesti fazu procjene i/ili pokrenuti postupak radi utvrđivanja povrede iz članka 3. stavaka 1. i 2. Nakon provođenja postupka radi utvrđivanja povrede, ESB može izreći sankcije u skladu s člankom 7. Uredbe (EZ) br. 2533/98.

                  (14)  Uredba (EU) br. 1072/2013 Europske središnje banke od 24. rujna 2013. o statistici kamatnih stopa koje primjenjuju monetarne financijske institucije (ESB/2013/34) (SL L 297, 7.11.2013., str. 51.).”."

         Članak 2.
   Stupanje na snagu
   Ova Odluka stupa na snagu 1. srpnja 2016. Primjenjuje se od lipnja 2016. kao referentnog razdoblja za mjesečne i godišnje izvještajne zahtjeve i od drugog tromjesečja 2016. za tromjesečne izvještajne zahtjeve.

      Sastavljeno u Frankfurtu na Majni 18. prosinca 2015.

            Predsjednik ESB-a

         Mario DRAGHI

      (1)  SL L 318, 27.11.1998., str. 8.

      (2)  SL L 318, 27.11.1998., str. 4.

      (3)  SL L 264, 12.10.1999., str. 21.

      (4)  Odluka ESB/2010/10 od 19. kolovoza 2010. o neispunjavanju statističkih izvještajnih zahtjeva (SL L 226, 28.8.2010., str. 48.).

      (5)  Uredba (EU) br. 1071/2013 Europske središnje banke od 24. rujna 2013. o bilanci sektora monetarnih financijskih institucija (ESB/2013/33) (SL L 297, 7.11.2013., str. 1.).

      (6)  Uredba (EU) br. 1072/2013 Europske središnje banke od 24. rujna 2013. o statistici kamatnih stopa koje primjenjuju monetarne financijske institucije (ESB/2013/34) (SL L 297, 7.11.2013., str. 51.).

      (7)  Uredba (EU) br. 1073/2013 Europske središnje banke od 18. listopada 2013. o statistici imovine i obveza investicijskih fondova (ESB/2013/38) (SL L 297, 7.11.2013., str. 73.).

      (8)  Uredba (EU) br. 1074/2013 Europske središnje banke od 18. listopada 2013. o statističkim izvještajnim zahtjevima za poštanske žiro institucije koje primaju depozite od nemonetarnih financijskih institucija rezidenata europodručja (ESB/2013/39) (SL L 297, 7.11.2013., str. 94.).

      (9)  Uredba (EU) br. 1075/2013 Europske središnje banke od 18. listopada 2013. o statistici imovine i obveza financijskih društava posebne namjene koja se bave sekuritizacijskim transakcijama (ESB/2013/40) (SL L 297, 7.11.2013., str. 107.).


title: Odluka Političkog i sigurnosnog odbora (ZVSP) 2017/1802 od 28. rujna 2017. o imenovanju voditelja Policijske misije Europske unije za palestinska područja (EUPOL COPPS) (EUPOL COPPS/1/2017)

text:
               7.10.2017

               HR

               Službeni list Europske unije

               L 259/20

         ODLUKA POLITIČKOG I SIGURNOSNOG ODBORA (ZVSP) 2017/1802
   od 28. rujna 2017.
   o imenovanju voditelja Policijske misije Europske unije za palestinska područja (EUPOL COPPS) (EUPOL COPPS/1/2017)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2013/354/ZVSP od 3. srpnja 2013. o Policijskoj misiji Europske unije za palestinska područja (EUPOL COPPS) (1), a posebno njezin članak 9. stavak 1.,
   budući da:

               (1)

               Na temelju članka 9. stavka 1. Odluke 2013/354/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke u svrhu obavljanja političkog nadzora i strateškog usmjeravanja Policijske misije Europske unije za palestinska područja (EUPOL COPPS), uključujući odluku o imenovanju voditelja misije.

               (2)

               PSO je 17. veljače 2015. donio Odluku EUPOL COPPS/1/2015 (2), kojom je g. Rodolphe MAUGET imenovan voditeljem misije EUPOL COPPS za razdoblje od 16. veljače 2015. do 30. lipnja 2015.

               (3)

               Mandat g. Rodolphea MAUGETA kao voditelja misije EUPOL COPPS produljen je nekoliko puta, posljednji put Odlukom PSO-a EUPOL COPPS/1/2016 (3), kojom je njegov mandat kao voditelja misije EUPOL COPPS produljen do 30. lipnja 2017.

               (4)

               Visoki predstavnik Unije za vanjske poslove i sigurnosnu politiku predložio je 22. rujna 2017. imenovanje g. Kaukoa AALTOMAA voditeljem misije EUPOL COPPS od 1. listopada 2017. do 30. lipnja 2018.,

         DONIO JE OVU ODLUKU:
   Članak 1.
   G. Kauko AALTOMAA imenuje se voditeljem Policijske misije Europske unije za palestinska područja (EUPOL COPPS) za razdoblje od 1. listopada 2017. do 30. lipnja 2018.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 28. rujna 2017.

            Za Politički i sigurnosni odbor

            Predsjednik

         W. STEVENS

      (1)  SL L 185, 4.7.2013., str. 12.

      (2)  Odluka Političkog i sigurnosnog odbora (ZVSP) 2015/381 od 17. veljače 2015. o imenovanju voditelja Policijske misije Europske unije za Palestinska područja (EUPOL COPPS) (EUPOL COPPS/1/2015) (SL L 64, 7.3.2015., str. 37.).

      (3)  Odluka Političkog i sigurnosnog odbora (ZVSP) 2016/1193 od 12. srpnja 2016. o produljenju mandata voditelja Policijske misije Europske unije za palestinska područja (EUPOL COPPS) (EUPOL COPPS/1/2016) (SL L 197, 22.7.2016., str. 1.).


title: 2005/844/Euratom: Odluka Komisije od 25. studenoga 2005. o pristupanju Europske zajednice za atomsku energiju Konvenciji o ranom izvješćivanju o nuklearnoj nesreći

text:
               11/Sv. 123

               HR

               Službeni list Europske unije

               59

         32005D0844

               L 314/21

               SLUŽBENI LIST EUROPSKE UNIJE

         ODLUKA KOMISIJE
   od 25. studenoga 2005.
   o pristupanju Europske zajednice za atomsku energiju Konvenciji o ranom izvješćivanju o nuklearnoj nesreći
   (2005/844/Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice za atomsku energiju, a posebno njegovog članak 101. drugi stavak,
   uzimajući u obzir Odluku Vijeća od 23. svibnja 2005. o odobravanju sklapanja Konvencije o ranom izvješćivanju o nuklearnoj nesreći,
   budući da:

               (1)

               Dvadeset i četiri države članice ugovorne su stranke Konvencije o ranom izvješćivanju o nuklearnoj nesreći.

               (2)

               Europska zajednica za atomsku energiju trebala bi pristupiti Konvenciji o ranom izvješćivanju o nuklearnoj nesreći,

         ODLUČILA JE:
   Članak 1.
   Pristupanje Konvenciji o ranom izvješćivanju o nuklearnoj nesreći odobrava se u ime Europske zajednica za atomsku energiju.
   Tekst Konvencije o ranom izvješćivanju o nuklearnoj nesreći i Izjave Europske zajednice za atomsku energiju, u skladu s odredbama članka 12. stavka 5. točke (c) navedene Konvencije, priloženi su ovoj Odluci.
   Članak 2.
   Isprava o pristupu polaže se kod glavnog direktora Međunarodne agencije za atomsku energiju koja je depozitar Konvencije o ranom izvješćivanju o nuklearnoj nesreći, što je prije moguće nakon donošenja ove Odluke, u obliku pisma koje potpisuje voditelj delegacije Europske komisije pri međunarodnim organizacijama u Beču.

      Sastavljeno u Bruxellesu 25. studenoga 2005.

            Za Komisiju

         Andris PIEBALGS

            Član Komisije


title: Odluka Vijeća (ZVSP) 2017/299 od 17. veljače 2017. o produljenju mandata posebnog predstavnika Europske unije za južni Kavkaz i krizu u Gruziji

text:
               21.2.2017

               HR

               Službeni list Europske unije

               L 43/214

         ODLUKA VIJEĆA (ZVSP) 2017/299
   od 17. veljače 2017.
   o produljenju mandata posebnog predstavnika Europske unije za južni Kavkaz i krizu u Gruziji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 8. srpnja 2014. donijelo Odluku 2014/438/ZVSP (1) o imenovanju g. Herberta SALBERA posebnim predstavnikom Europske unije (PPEU) za južni Kavkaz i krizu u Gruziji. Mandat PPEU-a istječe 28. veljače 2017.

               (2)

               Mandat PPEU-a trebalo bi produljiti za daljnje razdoblje od 16 mjeseci.

               (3)

               PPEU će provoditi mandat u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   Mandat g. Herberta SALBERA kao PPEU-a za južni Kavkaz i krizu u Gruziji produljuje se do 30. lipnja 2018. Vijeće može odlučiti da mandat PPEU-a završi ranije, na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).
   Članak 2.
   Ciljevi politike
   Mandat PPEU-a temelji se na ciljevima politike Unije za južni Kavkaz, uključujući ciljeve postavljene u zaključcima izvanrednog sastanka Europskog vijeća održanog u Bruxellesu 1. rujna 2008. i zaključcima Vijeća od 15. rujna 2008., kao i onima od 27. veljače 2012. Ti ciljevi uključuju:

               (a)

               u skladu s postojećim mehanizmima, uključujući Organizaciju za europsku sigurnost i suradnju (OESS) i njezinu skupinu iz Minska, spriječiti sukobe u regiji, doprinijeti mirnom rješavanju sukoba u regiji, kao što su kriza u Gruziji i sukob na području Nagorno-Karabaha, promicanjem povratka izbjeglica i interno raseljenih osoba i drugim odgovarajućim sredstvima, te podupirati provedbu takvog rješenja u skladu s načelima međunarodnog prava;

               (b)

               pokrenuti konstruktivnu suradnju s glavnim zainteresiranim akterima u pogledu regije;

               (c)

               poticati i davati podršku daljnjoj suradnji između Armenije, Azerbajdžana i Gruzije, te, prema potrebi, njihovih susjednih zemalja;

               (d)

               povećati djelotvornost i vidljivost Unije u regiji.

         Članak 3.
   Mandat
   Kako bi postigao ciljeve politike, PPEU ima sljedeći mandat:

               (a)

               uspostaviti kontakte s vladama, parlamentima, drugim ključnim političkim akterima, pravosuđem i civilnim društvom u regiji;

               (b)

               poticati zemlje u regiji na suradnju u regionalnim temama od zajedničkog interesa kao što su zajedničke sigurnosne prijetnje, borba protiv terorizma, nezakonita trgovina i organizirani kriminal;

               (c)

               doprinositi mirnom rješavanju sukoba u skladu s načelima međunarodnog prava i olakšati provedbu takvog rješavanja u bliskoj koordinaciji s Ujedinjenim narodima, OESS-om i njegovom skupinom iz Minska;

               (d)

               u odnosu na krizu u Gruziji:

                           i.

                           pomoći u pripremama za međunarodne razgovore koji se održavaju na temelju točke 6. plana rješenja od 12. kolovoza 2008. („Međunarodna rasprava u Ženevi”) i njegovih provedbenih mjera od 8. rujna 2008., među ostalim o aranžmanima za sigurnost i stabilnost u regiji, pitanju izbjeglica i interno raseljenih osoba, na temelju međunarodno priznatih načela, i bilo kojem drugom pitanju, sporazumom između stranka;

                           ii.

                           pomoći u utvrđivanju stajališta Unije i predstavljati je, na razini PPEU-a, u razgovorima iz podtočke i.; i

                           iii.

                           olakšati provedbu plana rješenja od 12. kolovoza 2008. i njegovih provedbenih mjera od 8. rujna 2008.;

               (e)

               olakšati izradu i provedbu mjera za izgradnju povjerenja u koordinaciji sa stručnim znanjem država članica kada je to dostupno te primjereno;

               (f)

               prema potrebi pomoći u pripremi doprinosa Unije za provedbu mogućeg rješenja sukoba;

               (g)

               intenzivirati dijalog u pogledu regije između Unije i glavnih zainteresiranih aktera;

               (h)

               pomoći Uniji u daljnjem razvijanju sveobuhvatne politike prema južnom Kavkazu;

               (i)

               u okviru aktivnosti utvrđenih u ovom članku, doprinositi provedbi politike ljudskih prava Unije i smjernica Unije o ljudskim pravima, posebice u pogledu djece i žena na područjima pogođenima sukobima, osobito praćenjem razvoja događaja u tom pogledu i bavljenjem njime.

         Članak 4.
   Provedba mandata
   1.   PPEU je odgovoran za provedbu mandata i djeluje pod nadležnošću VP-a.
   2.   PSO održava blisku vezu s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjerenje u okviru mandata, ne dovodeći u pitanje ovlasti VP-a.
   3.   PPEU djeluje u bliskoj koordinaciji s Europskom službom za vanjsko djelovanje (ESVD) i njezinim relevantnim odjelima.
   Članak 5.
   Financiranje
   1.   Financijski referentni iznos namijenjen pokrivanju rashoda povezanih s mandatom PPEU-a u razdoblju od 1. ožujka 2017. do 30. lipnja 2018. iznosi 2 990 000 EUR.
   2.   Rashodima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje rashodima uređuje se ugovorom između PPEU-a i Komisije. PPEU za sve rashode odgovara Komisiji.
   Članak 6.
   Ustrojavanje i sastav tima
   1.   PPEU je odgovoran za ustrojavanje tima u granicama svojeg mandata i odgovarajućih raspoloživih financijskih sredstava. Tim mora posjedovati stručno znanje o specifičnim pitanjima politika, u skladu s potrebama mandata. PPEU o sastavu tima odmah obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja na rad kod PPEU-a. Plaće takvog upućenog osoblja pokriva država članica koja ga upućuje, institucija Unije koja ga upućuje odnosno ESVD. Stručnjaci koje su države članice uputile u institucije Unije ili u ESVD također mogu biti raspoređeni na rad kod PPEU-a. Međunarodno ugovorno osoblje mora imati državljanstvo države članice.
   3.   Sve upućeno osoblje ostaje pod administrativnom nadležnošću države članice koja ga upućuje, institucije Unije koja ga upućuje odnosno ESVD-a te izvršava svoje dužnosti i djeluje u interesu mandata PPEU-a.
   4.   Osoblje PPEU-a smješta se zajedno s relevantnim odjelima ESVD-a ili delegacijama Unije kako bi se osigurala koherentnost i dosljednost njihovih aktivnosti.
   Članak 7.
   Povlastice i imuniteti PPEU-a i osoblja PPEU-a
   Povlastice, imuniteti i ostala jamstva potrebna za ispunjenje i neometano funkcioniranje misije PPEU-a i članova osoblja PPEU-a prema potrebi se usuglašavaju sa zemljama domaćinima. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   PPEU i članovi tima PPEU-a poštuju sigurnosna načela i minimalne standarde utvrđene Odlukom Vijeća 2013/488/EU (2).
   Članak 9.
   Pristup informacijama i logistička potpora
   1.   Države članice, Komisija i Glavno tajništvo Vijeća osiguravaju PPEU-u pristup svim relevantnim informacijama.
   2.   Delegacije Unije u regiji i/ili države članice, prema potrebi, pružaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je raspoređeno izvan Unije u operativnom svojstvu u okviru glave V. Ugovora, PPEU, u skladu s mandatom PPEU-a i na temelju sigurnosne situacije na zemljopisnom području nadležnosti, poduzima sve razumno izvedive mjere za sigurnost svega osoblja za koje je PPEU izravno nadležan, posebno tako da:

               (a)

               uspostavlja specifičan sigurnosni plan na temelju smjernica ESVD-a, koji uključuje specifične mjere za fizičku sigurnost, za organizacijsku sigurnost i za sigurnost postupaka, kojima se uređuje upravljanje sigurnim kretanjem osoblja prema području nadležnosti i unutar njega, kao i upravljanje situacijama u kojima je ugrožena sigurnost, te koji uključuje plan za krizne situacije i plan evakuacije;

               (b)

               osigurava pokrivenost osiguranjem od visokog rizika za sve osoblje koje je raspoređeno izvan Unije, u skladu s uvjetima na području nadležnosti;

               (c)

               osigurava da svi članovi tima PPEU-a koji se trebaju rasporediti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije dolaska ili pri dolasku na područje nadležnosti, na temelju stupnjeva rizika koje za to područje određuje ESVD;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   PPEU redovito podnosi usmena i pismena izvješća VP-u i PSO-u. PPEU također prema potrebi izvješćuje radne skupine Vijeća. Redovita izvješća šalju se putem mreže COREU. PPEU može podnositi izvješća Vijeću za vanjske poslove. U skladu s člankom 36. Ugovora PPEU može sudjelovati u informiranju Europskog parlamenta.
   Članak 12.
   Koordinacija
   1.   PPEU doprinosi jedinstvu, dosljednosti i učinkovitosti djelovanja Unije te pomaže osigurati da se svi instrumenti Unije i aktivnosti država članica dosljedno koriste radi postizanja ciljeva politike Unije. Aktivnosti PPEU-a koordiniraju se s aktivnostima Komisije. PPEU održava redovite informativne sastanke za misije država članica i delegacije Unije.
   2.   Na terenu se održava bliska veza sa šefovima delegacija Unije i šefovima misija država članica, koji ulažu sve napore kako bi pomogli PPEU-u u provedbi mandata. PPEU u bliskoj koordinaciji sa šefom delegacije Unije u Gruziji pruža lokalne političke smjernice voditelju promatračke misije Europske unije u Gruziji (EUMM Georgia). PPEU i zapovjednik civilnih operacija za misiju EUMM Georgia međusobno se savjetuju, prema potrebi. PPEU također surađuje s drugim međunarodnim i regionalnim akterima na terenu.
   Članak 13.
   Pomoć u vezi sa zahtjevima
   PPEU i osoblje PPEU-a pružaju pomoć u pribavljanju elemenata za odgovor na bilo koje zahtjeve i obveze koji proizlaze iz mandata prethodnih PPEU-ova za južni Kavkaz i krizu u Gruziji te u tu svrhu osiguravaju administrativnu pomoć i pristup relevantnim spisima.
   Članak 14.
   Preispitivanje
   Provedba ove Odluke i njezina usklađenost s ostalim doprinosima Unije u regiji redovito se preispituju. PPEU do 30. rujna 2017. Vijeću, VP-u i Komisiji podnosi izvješće o napretku, a do 31. ožujka 2018. sveobuhvatno izvješće o provedbi mandata.
   Članak 15.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 17. veljače 2017.

            Za Vijeće

            Predsjednik

         E. BARTOLO

      (1)  Odluka Vijeća 2014/438/ZVSP od 8. srpnja 2014. o izmjeni i produljenju mandata posebnog predstavnika Europske unije za južni Kavkaz i krizu u Gruziji (SL L 200, 9.7.2014., str. 11.).

      (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).


title: Odluka Vijeća 2012/50/ZVSP od 27. siječnja 2012. o izmjeni Odluke 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu

text:
               18/Sv. 002

               HR

               Službeni list Europske unije

               325

         32012D0050

               L 027/11

               SLUŽBENI LIST EUROPSKE UNIJE

               27.01.2012.

      ODLUKA VIJEĆA 2012/50/ZVSP
   od 27. siječnja 2012.
   o izmjeni Odluke 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 31. siječnja 2011. donijelo Odluku 2011/72/ZVSP (1).

               (2)

               Na temelju preispitivanja Odluke 2011/72/ZVSP, mjere ograničavanja trebalo bi produljiti do 31. siječnja 2013.

               (3)

               Odluku 2011/72/ZVSP trebalo bi izmijeniti na odgovarajući način,

         DONIJELO JE OVU ODLUKU:
   Članak 1.
   Članak 5. Odluke 2011/72/ZVSP zamjenjuje se sljedećim:

      „Članak 5.
      Ova se Odluka primjenjuje do 31. siječnja 2013. Redovito se preispituje. Ako Vijeće smatra da ciljevi ove Odluke nisu ispunjeni, može se prema potrebi obnoviti ili izmijeniti.”

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 27. siječnja 2012.

            Za Vijeće

            Predsjednik

         N. WAMMEN

      (1)  SL L 28, 2.2.2011., str. 62.


title: Odluka Komisije оd 11. veljače 2014. o praznicima za 2015. za institucije Europske unije

text:
               15.2.2014

               HR

               Službeni list Europske unije

               C 44/5

         ODLUKA KOMISIJE
   оd 11. veljače 2014.
   o praznicima za 2015. za institucije Europske unije
   (2014/C 44/06)

      PRAZNICI ZA 2015.

               1. siječnja

               četvrtak, Nova godina

               2. siječnja

               petak, dan nakon Nove godine

               2. travnja

               Veliki četvrtak

               3. travnja

               Veliki petak

               6. travnja

               Uskrsni ponedjeljak

               1. svibnja

               petak, Praznik rada

               14. svibnja

               četvrtak, Spasovo

               15. svibnja

               petak, dan nakon Spasova

               25. svibnja

               Duhovni ponedjeljak

               21. srpnja

               utorak, belgijski nacionalni praznik

               2. studenoga

               ponedjeljak, Dušni dan

               od 24. prosinca
               do
               31. prosinca

               četvrtak
               6 dana na kraju godine
               četvrtak

               UKUPNO

               17 dana

         Luxembourg: vrijede isti dani kao i za Bruxelles osim što se utorak, 21. srpnja, zamjenjuje utorkom 23. lipnja, luksemburškim nacionalnim praznikom.
   S radom se nastavlja po uobičajenom rasporedu 4. siječnja 2016.
   Ne dovodeći u pitanje konačni kalendar praznika za 2016., petak 1. siječnja 2016. smatra se praznikom te godine.
   Komisija zadržava mogućnost izmjene odluka ovisno o potrebama službe.


title: Odluka (EU) 2015/1871 Europskog parlamenta i Vijeća od 6. listopada 2015. o mobilizaciji Europskog fonda za prilagodbu globalizaciji (zahtjev iz Njemačke – EGF/2015/002 DE/Adam Opel)

text:
               20.10.2015

               HR

               Službeni list Europske unije

               L 275/28

         ODLUKA (EU) 2015/1871 EUROPSKOG PARLAMENTA I VIJEĆA
   od 6. listopada 2015.
   o mobilizaciji Europskog fonda za prilagodbu globalizaciji (zahtjev iz Njemačke – EGF/2015/002 DE/Adam Opel)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je radi pružanja potpore radnicima koji su proglašeni viškom i samozaposlenim osobama koje su prestale sa svojim djelatnostima zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te kako bi im se pomoglo da se ponovno uključe na tržište rada.

               (2)

               EGF ne smije premašiti maksimalni godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3).

               (3)

               Dana 26. veljače 2015. Njemačka je podnijela zahtjev EGF/2015/002 DE/Adam Opel za financijski doprinos iz EGF-a nakon otpuštanja u poduzeću Adam Opel AG i jednom njegovu dobavljaču u Njemačkoj. Zahtjev je dopunjen dodatnim informacijama u skladu s člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za određivanje financijskog doprinosa iz EGF-a utvrđenima člankom 13. Uredbe (EU) br. 1309/2013.

               (4)

               Stoga bi trebalo mobilizirati EGF kako bi se pružio financijski doprinos u iznosu od 6 958 623 EUR za zahtjev koji je podnijela Njemačka.

               (5)

               Ova bi se odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2015. mobilizira se Europski fond za prilagodbu globalizaciji kako bi se pružio iznos od 6 958 623 EUR u odobrenim sredstvima za preuzimanje obveza i odobrenim sredstvima za plaćanja.
   Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 6. listopada 2015.

      Sastavljeno u Strasbourgu 6. listopada 2015.

            Za Europski parlament

            Predsjednik

         M. SCHULZ

            Za Vijeće

            Predsjednik

         N. SCHMIT

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


2013/548/EU: Odluka Europskog parlamenta od 17. travnja 2013. o razrješnici za izvršenje općeg proračuna Europske unije za financijsku godinu 2011., dio VII. – Odbor regija


title: 97/690/ZVSP: Odluka Vijeća od 20. listopada 1997. o provedbi zajedničkog stajališta 97/356/ZVSP Vijeća na temelju članka J.2 Ugovora o Europskoj uniji o sprečavanju i rješavanju sukoba u Africi

text:
               18/Sv. 12

               HR

               Službeni list Europske unije

               22

         31997D0690

               L 293/3

               SLUŽBENI LIST EUROPSKE UNIJE

         ODLUKA VIJEĆA
   od 20. listopada 1997.
   o provedbi zajedničkog stajališta 97/356/ZVSP Vijeća na temelju članka J.2 Ugovora o Europskoj uniji o sprečavanju i rješavanju sukoba u Africi
   (97/690/ZVSP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegove članke J.2 i J.11,
   budući da članak 7. zajedničkog stajališta 97/356/ZVSP od 2. lipnja 1997. (1) predviđa da je Europska unija spremna pomoći pri izgradnji kapaciteta za sprečavanje i rješavanje sukoba u Africi na temelju konkretnih prijedloga projekata, a posebno putem Organizacije afričkog jedinstva (OAJ) i afričkih subregionalnih organizacija;
   budući da bi Europska unija trebala u svjetlu zaključaka Vijeća od 2. lipnja 1997. o sprečavanju i rješavanju sukoba u Africi i da bi olakšala afrička nastojanja, poduprijeti Mehanizam za sprečavanje, usmjeravanje i rješavanje sukoba u Africi (dalje u tekstu „Mehanizam”), koji je uspostavio OAJ na svojoj 29. skupštini u Kairu u lipnju 1993.;
   budući da je radi operativnosti Mehanizma OAJ-a nužno povećanje komunikacijske mogućnosti u sjedištu OAJ-a, u njegovim nacionalnim i regionalnim uredima te misijama na terenu; budući da je OAJ predao prijedlog posebnog projekta kao dio konsolidiranog projekta prijedloga za učvršćenje Mehanizma OAJ-a na tom području;
   budući da se radi o pilotskoj mjeri i da će njezino vrednovanje omogućiti Europskoj uniji da proširi suradnju s OAJ-om i osmisli pomoć za druge projekte koje predloži OAJ, a koje će Europska unija pojedinačno pregledati,
   ODLUČILO JE:
   Članak 1.
   1.   Europska unija daje potporu Mehanizmu za sprečavanje, usmjeravanje i rješavanje sukoba u Africi koji je uspostavio OAJ u lipnju 1993. i koji ima za cilj omogućiti rano otkrivanje uzroka za sukobe i brzo reagiranje na iste.
   2.   S namjerom da omogući Mehanizmu poboljšanje njegove operativne učinkovitosti i s obzirom na nedostatke koji su uočeni na području komunikacija u Africi, potpora Europske unije za 1997. godinu usmjerava se prema potrebama OAJ-a za povećanjem komunikacijskih mogućnosti u sjedištu OAJ-a, u njegovim nacionalnim i regionalnim uredima te misijama na terenu, uključujući osposobljavanje u tom sektoru.
   Članak 2.
   Pri provedbi ove Odluke uzet će se u obzir potreba da se osigura dosljednost u pomoći koju OAJ-u pruža Europska unija, države članice i drugi sudionici konferencije o preventivnoj diplomaciji u Washingtonu (1995.), Bruxellesu i Madridu (1996.).
   Članak 3.
   1.   Za pokriće troškova osiguranja opreme i osposobljavanja osoblja OAJ-a izdvojit će se iznos od 860 000 ECU-a iz općeg proračuna Europskih zajednica za financijsku godinu 1997.
   2.   Financiranje izdataka za iznos određen u stavku 1. vodi se u skladu s proračunskim postupcima i pravilima Europske zajednice.
   Članak 4.
   Šest mjeseci nakon objave ove Odluke, Vijeće, na temelju informacija koje dostavi Komisija, procjenjuje mjere poduzete na temelju ove Odluke.
   Članak 5.
   Ova Odluka stupa na snagu na dan donošenja.
   Objavljuje se u Službenom listu.

      Sastavljeno u Luksemburgu 20. listopada 1997.

            Za Vijeće

            Predsjednik

         F. BODEN

      (1)  SL L 153, 11.6.1997., str. 1.


title: Odluka Komisije оd 27. ožujka 2014. o priznavanju subjekta Bureau Veritas Certification Holding SAS kao nadzorne organizacije u skladu s Uredbom (EU) br. 995/2010 Europskog parlamenta i Vijeća o utvrđivanju obveza gospodarskih subjekata koji stavljaju u promet drvo i proizvode od drva

text:
               8.4.2014

               HR

               Službeni list Europske unije

               C 103/9

         ODLUKA KOMISIJE
   оd 27. ožujka 2014.
   o priznavanju subjekta Bureau Veritas Certification Holding SAS kao nadzorne organizacije u skladu s Uredbom (EU) br. 995/2010 Europskog parlamenta i Vijeća o utvrđivanju obveza gospodarskih subjekata koji stavljaju u promet drvo i proizvode od drva
   (2014/C 103/06)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 995/2010 Europskog parlamenta i Vijeća od 20. listopada 2010. o utvrđivanju obveza gospodarskih subjekata koji stavljaju u promet drvo i proizvode od drva (1), a posebno njezin članak 8. stavak 3.,
   budući da:

               (1)

               Europska Komisija je 21. prosinca 2012. zaprimila zahtjev za priznanje od subjekta Bureau Veritas Certification Holding SAS, u kojem Bureau Veritas Certification Holding SAS izjavljuje da namjerava djelovati kao nadzorna organizacija u svim državama članicama.

               (2)

               Podnositelj zahtjeva dostavio je ažurirani zahtjev 22. siječnja 2013.

               (3)

               U skladu s člankom 2. stavkom 5. Delegirane uredbe Komisije (EU) 363/2012 od 23. veljače 2012. o pravilima postupanja za priznanje i oduzimanje priznanja nadzornih organizacija, kako je predviđeno u Uredbi (EU) br. 995/2010 Europskog parlamenta i Vijeća o utvrđivanju obveza gospodarskih subjekata koji stavljaju u promet drvo i proizvode od drva (2), Europska komisija je 9. srpnja 2013. dostavila zahtjev dotičnim državama članicama radi savjetovanja. Nisu zaprimljene nikakve primjedbe u propisanom roku od mjesec dana.

               (4)

               Dana 12. rujna 2013. u Bruxellesu je održan sastanak upravljačke skupine Komisije koja je posebno osnovana za ocjenjivanje zahtjeva za priznanje nadzornih organizacija na kojem je podnositelj osobno predstavio zahtjev.

               (5)

               U skladu s člankom 3. Uredbe (EU) 363/2012 porukom e-pošte od 19. listopada 2013. zatraženo je da podnositelj zahtjeva dostavi dodatne informacije.

               (6)

               Podnositelj zahtjeva dostavio je zatražene dodatne informacije i pojašnjenje 25. listopada 2013.

               (7)

               Na temelju dokumenata koje je podnositelj predao upravljačka skupina donijela je 19. prosinca 2013. zaključak da zahtjev ispunjava zahtjeve navedene u članku 8. stavku 2. Uredbe (EU) br. 995/2010 i da Komisija može priznati podnositelja zahtjeva kao nadzornu organizaciju.

               (8)

               Europska komisija je na temelju svih predanih dokumenata s dokazima ocijenila ispunjava li podnositelj zahtjeve navedene u članku 8. stavku 2. Uredbe (EU) br. 995/2010 te smatra da Bureau Veritas Certification Holding SAS, Francuska, 67 – 71 Boulevard du Château 92200 Neuilly-sur-Seine, identifikacijski broj 775 690 621 R.C.S. Nanterre, ispunjava zahtjeve iz članka 8. stavka 2. Uredbe (EU) br. 995/2010,

         ODLUČILA JE:
   Članak 1.
   Bureau Veritas Certification Holding SAS, Francuska, 67 – 71 Boulevard du Château 92200 Neuilly-sur-Seine, identifikacijski broj 775 690 621 R.C.S. Nanterre, priznaje se kao nadzorna organizacija u skladu s člankom 8. stavkom 3. Uredbe (EU) br. 995/2010.
   Članak 2.
   Glavni direktor Glavne uprave za okoliš dužan je osigurati da se ova Odluka priopći podnositelju zahtjeva i nadležnim tijelima u svim državama članicama i da se ova Odluka objavi na internetskoj stranici Komisije bez odgode.

      Sastavljeno u Bruxellesu 27. ožujka 2014.

            Za Komisiju

         Janez POTOČNIK

            Član Komisije

      (1)  SL L 295, 12.11.2010., str. 23.

      (2)  SL L 115, 27.4.2012., str. 12.